CELEX: 62014TN0786
Language: hr
Date: 2014-12-01 00:00:00
Title: Predmet T-786/14: Tužba podnesena 1. prosinca 2014. – Bourdouvali i dr. protiv Vijeća i dr.

2.3.2015   
            
            
               HR
            
            
               Službeni list Europske unije
            
            
               C 73/40
            
         
      Tužba podnesena 1. prosinca 2014. – Bourdouvali i dr. protiv Vijeća i dr.
      (Predmet T-786/14)
      (2015/C 073/52)
      Jezik postupka: engleski
      
         Stranke
      
      
         Tužitelji: Eleni Pavlikka Bourdouvali (Meneou, Cipar) i 47 drugih tužitelja (zastupnik: P. Tridimas, Barrister)
      
         Tuženici: Vijeće Europske unije, Europska komisija, Europska unija koju zastupa Europska komisija, Euroskupina koji zastupa Vijeće Europske unije, Europska središnja banka
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  naloži tuženicima da isplati tužiteljima iznose navedene u Popisu priloženom uz tužbu uvećane za kamate koje teku od 16. ožujka 2013. do donošenja presude Suda;
               
            
                  —
               
               
                  naloži tuženicima da snose troškove.
               
            Podredno, tužitelji od Općeg suda zahtijevaju da:
      
                  —
               
               
                  utvrdi izvanugovornu odgovornost Europske unije i/ili tuženih institucija;
               
            
                  —
               
               
                  utvrdi kojim postupkom se može ustanoviti naknadivi gubitak koji su tužitelji zaista pretrpjeli;
               
            
                  —
               
               
                  naloži tuženicima da snose troškove.
               
            
         Tužbeni razlozi i glavni argumenti
      
      Tužitelji (njih ukupno 48) su deponenti i/ili dioničari i/ili imatelji obveznica Bank of Cyprus Public Company Ltd i/ili Cyprus Popular Bank Public Co. Ltd. Oni zahtijevaju naknadu štete sukladno člancima 268., 340. stavku 2. i 340. stavku 3. UFEU-a koji uređuju izvanugovornu odgovornost EU-a, za gubitke koje su pretrpjeli kao posljedicu mjera koje su donijele tužene institucije namećući Republici Cipar mjere sanacije vlastitim sredstvima.
      Tužitelji smatraju da su tužene institucije uvele mjere sanacije vlastitim sredstvima za Republiku Cipar što je izravno dovelo do gubitka njihovih depozita i dioničkih udjela. Prema mišljenju tužitelja, mjere sanacija vlastitim sredstvima koje je donijela Republika Cipar, uvedene su samo kako bi se provele mjere koje su donijeli tužitelji te su ih također odobrile tužene institucije.
      Tužitelji smatraju da mjere sanacije vlastitim sredstvima krše pravo na vlasništvo kako je zaštićeno člankom 17. stavkom 1. Povelje EU o temeljnim pravima i članak 1. Protokola 1. Europske konvencije za zaštitu ljudskih prava i temeljnih sloboda. Tužitelji također tvrde da mjere sanacije vlastitim sredstvima krše načelo proporcionalnosti, načelo zaštite legitimnih očekivanja i načelo nediskriminacije.